Diari Oficial de la Generalitat Valenciana


Sumari del DOGV 9538, del 21-02-2023 (2023/1736)

Extracte de l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis, mitjançant el Pla Conviure, i es convoquen les ajudes per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9538

Data del DOGV
:   21-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1736


Data del document
:   15-02-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * legislació

Extracte de l'Ordre 1/2023, de 15 de febrer, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis, mitjançant el Pla Conviure, i es convoquen les ajudes per a l'exercici 2023. [2023/1736]  
  
BDNS (identif.): 662145.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/662145  
http://www.pap.minhap.gob.es/bdnstrans  
  
Primer. Objecte  
Convocar per a l'exercici 2023 les ajudes establides en la present ordre, per la qual s'aproven les bases reguladores de les ajudes de destinades a la rehabilitació d'edificis i l'adequació de l'entorn construït en municipis, mitjançant el Pla Conviure.  
  
Segon. Bases reguladores  
Les bases reguladores es contenen en l'Ordre de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions per a la rehabilitació d'edificis i l'adequació de l'entorn construït en municipis, mitjançant el Pla Conviure, i es convoquen les ajudes per a l'exercici 2023.  
  
Tercer. Finançament de les ajudes  
El finançament d'aquestes ajudes, segons el projecte de Llei de pressupostos de la Generalitat per a l'exercici 2023, es farà amb càrrec al capítol VII de l'aplicació pressupostària 69.61.24.752.80.4, línia S1754000.  
La present convocatòria d'ajudes es realitza pel procediment de tramitació anticipada d'expedients de despesa, segons el que s'estableix en l'article 41 i 167 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 18 del Decret 77/2019, de 7 de juny, del Consell, de regulació del procediment de gestió del pressupost de la Generalitat, per la qual cosa el finançament de les ajudes regulades en la present ordre queda condicionada a l'aprovació definitiva del projecte de Llei de pressupostos de la Generalitat per a l'exercici 2023.  
La quantia total màxima de les ajudes a concedir serà inicialment de 63.389.434 euros. Aquest import es determina a partir de la disponibilitat pressupostària de la línia referida, de fons propis no condicionats de la Generalitat.  
El seu abonament, tenint en compte la diversitat temporal de les actuacions subvencionables, se subjectarà a una execució pressupostària desenvolupada en successives anualitats amb la dotació econòmica següent:  
  
Exercici pressupostari (anualitat) Aportació Generalitat  
2023 6.700.000 euros  
6673 530.838 euros  
2025 7.000.000 euros  
2026 6.400.000 euros  
2027 4.300.000 euros  
Totals globals ajudes 97.231.590 euros  
  
No obstant això, si es compleixen algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import anterior es podrà augmentar amb una quantia addicional de fins a 15.623.094 euros, mitjançant resolució de la Vicepresidència Segona i Conselleria d'Habitatge i Arquitectura Bioclimàtica, en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit inicial. Aquesta resolució haurà de publicar-se en el Diari Oficial de la Generalitat Valenciana, prèviament a la resolució de concessió de les ajudes.  
  
L'efectivitat de la quantia addicional a la qual es refereix l'apartat anterior queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
Així mateix, atenint-se al que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la present convocatòria preveu que eventuals augments sobrevinguts en el crèdit disponible possibiliten el dictat d'una resolució complementària de la concessió de la subvenció, que incloga aquelles sol·licituds que, fins i tot complint tots els requisits, no hagen sigut beneficiàries per esgotament del crèdit inicialment habilitat.  
  
Quart. Entitats beneficiàries i procediment de concessió  
1. Les administracions locals i altres entitats del sector públic d'àmbit local que ostente la titularitat patrimonial de l'immoble, o justifiquen estar en disposició d'adquirir-lo, en el qual es proposa la rehabilitació de l'edifici o l'adequació de l'entorn construït, podran ser beneficiàries i, per tant, promotores de l'actuació i sol·licitants de les ajudes.  
  
2. El procediment de concessió d'aquestes subvencions es tramitarà en règim de concurrència competitiva.  
3. Les obres no podran estar iniciades abans de la sol·licitud de les ajudes.  
  
Cinqué. Termini i forma de presentació de sol·licituds  
1. El termini per a la presentació de la sol·licitud s'iniciarà l'endemà de la publicació de la present ordre en el Diari Oficial de la Generalitat Valenciana i finalitzarà el dia 25 d'abril de 2023, inclusivament. L'incompliment del termini de sol·licitud determinarà automàticament l'exclusió de la convocatòria.  
2. La presentació i procediment de tramitació serà telemàtic, i es realitzarà segons s'estableix en la base dotze de les bases reguladores per a la concessió de les subvencions, sense perjudici del que disposa la legislació reguladora del procediment administratiu comú de les administracions públiques.  
3. La presentació telemàtica de la sol·licitud es realitzarà mitjançant el model normalitzat disponible en la seu electrònica de la Generalitat, corresponent a aquest tràmit.  
  
Sisé. Criteris de valoració de les sol·licituds  
Les sol·licituds presentades es valoraran d'acord amb el que es disposa en la base onze de les bases reguladores de la subvenció.  
  
València, 15 de febrer de 2023.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.